696 Hardback
526 Svensk
871 Tysk
340 Russisk
38 Ungarsk
30 Rumænsk
fundet 19.836 titler under e-bøger
Alt tegner lyst for de kenyanske tvillinger Samuel og Bernard, da de optages på en lokal løbeskole, men et par år senere brister alle forhåbninger. Under et maratonløb i København falder Bernard om, død af en blodprop i hjertet.Dagen efter findes en tysk forretningsmand brutalt dræbt på SAS Hotel. Gerningsstedet giver ikke kriminalkommissær Swane nogen spor at gå efter, men det gør til gengæld afhøringen af en kollega til afdøde. For det viser sig, at tyskeren både har haft et forsøgscenter, der eksperimenterer med bloddoping på vegne af et kendt cykelhold, og at der har været en lyssky forbindelse til den døde maratonløber og en forsvundet tvillingebror.Snart går det op for Swane, at han står med en usædvanligt kompliceret sag, hvor kyniske forretningsmænd har benyttet alle midler i jagten på sportslig succes. Men hvad er forbindelsen til det københavnske rockermiljø, som nu jagter den forsvundne tvillingebror, hvordan finder Swane drengen, inden det er for sent, og hvem er det, der helt på egen hånd er gået i gang med at hævne Bernards død?Når engle græder blod er andet, selvstændige bind i en serie om kriminalkommissær Swane fra Rigspolitiets drabstaskforce.
"En af øjeblikkets bedste thrillere ..."Sunday ExpressNøglen af Simon Toyne er 2. bog i Ruin-trilogien. Den Første bog SANCTUS udkom i 2011MENNESKEHEDENS SKÆBNE LIGGER I HÆNDERNE PÅ EN ENKELT KVINDEI den gamle by Ruin i Tyrkiet ligger den amerikanske journalist Liv Adamsen på enestue og stirrer på hos­pitalets hvide vægge. Hun har hukommelsestab. Hun ved, at hun gik ind i det monumentale citadel i hjertet af Ruin, men kan ikke huske noget af, hvad der siden skete. Og i hendes inderste rører noget fremmed på sig. Det fremmede hvis­ker til Liv, at hun er Nøglen. Nøglen til hvad?For Spøgelset, en lejesoldat i den syriske ørken, rummer Liv nøglen til en af menneskehedens største og farligste hemmeligheder. For munkene i citadellet, der nu er ramt af en forfærdelig pest, er hendes tilbagevenden deres eneste mulighed for overlevelse. Og for Vatikanet er hendes blotte eksistens en trussel mod den katolske kirkes fremtid.Alle er tilsyneladende ude efter Liv, og der er kun en, hun kan stole på – velgørenhedsarbejderen Gabriel Mann. Sammen gør de en chokerede opdagelse, der vil ændre verden for altid ...
En våd og tåget oktoberdag er Paul Niemann alene hjemme med sin søn. Stemningen er trykket, familien er i opløsning, og Paul går og grubler over fremtidsudsigterne, konen og børnene. Er det en krise, de skal igennem, eller har de nået en skillevej? Pludselig dukker en fremmed mand frem af disen i familien Niemanns have. Han forsvinder igen, men om natten trænger han ind i huset og truer med det bibelske citat: „Det er nu mit hus. Jeg kommer tilbage om syv dage.“ Hvem er denne mand? Hvorfor står han præcis her og truer familien på livet? Det bliver kriminalkommissær Louise Boní fra politiet i Freiburg, der skal udrede det mysterium. Jagten på sandheden om den fremmedes og familien Niemanns historie sender hende på en rejse til Østeuropa. Men den fremkalder samtidig spørgsmålet om, hvor Louise selv hører til og stiller hende i sidste ende over for et afgørende valg: Skal hun give efter for sin egen hævntrang eller gå tilgivelsens vej?I fædrenes fodspor er tredje fritstående bog i Oliver Bottinis prisvindende og anmelderroste krimiserie om kriminalkommissær Louise Boní. En tankevækkende og atmosfærefyldt krimi om identitet, hjemstavn og hævn.
Kriminalpsykolog Sebastian Bergman er tilbage - lige så arrogant, provokerende og uimodståelig som sidst. Manden kol­legerne hader, og forbryderne frygter. Efterår. To veninder er på vandretur i det nordlige Sverige. En af dem snubler og gør et makabert fund: En skelethånd stikker op af Jorden. Politiet ankommer og finder seks nedgravede lig på stedet. Rejseholdet tilkaldes. Det lykkes hurtigt at identificere to af ligene, men de øvrige fire, to voksne og to børn, er fortsat et mysterium. Efterforskningen afslører, at der er en hel del, der ikke stemmer. Rejseholdet indleder en intens jagt på sand­heden og må undervejs erkende, at de står over for en magtfuld instans, der har hemmeligheder at skjule og midlerne til at gøre det . På rejseholdet har de også deres interne forviklinger. Se­bastian forsøger ihærdigt at få et tættere forhold til Vanja, som fortsat ikke ved, at han er hendes far. Det er ikke problemfrit. Ursula er blevet skilt fra sin mand, og Torkel øjner en chance for, at deres mangeårige affære kan ud­vikle sig til et forhold. Det er ikke Ursulas intention. Fjeldgraven er svensk krimi, når det er bedst. Spænding og underholdning fra start til slut.
Carl-Ivar Olsson sidder på dækket af en færge ud for Istanbuls kyst og tænker. Han læner sig mod rælingen og nyder den blide, varme vind. Selvom han er langt fra sin kone og børn i Sverige, føler han sig hjemme her. Han er ikke parat til at dø. Men kort efter bliver han fundet død, dolket ihjel.Det brutale mord på en svensk tæppehandler på forretningsrejse i Tyrkiet bliver begyndelsen på en tankevækkende historie om et kostbart tæppe, døtre, drab og skjulte længsler – og ikke mindst de hemmeligheder en familie kan bære på.Det lokale tyrkiske politi går i gang med at efterforske sagen, men kontakter kriminalkommissær Claes Claesson og hans kollega Özen for at få hjælp. Claesson afbryder sin barsel, forlader konen Veronica og deres nyfødte datter og rejser til Istanbul for at finde ud af, hvem tæppehandler Olsson egentlig var og hvorfor så mange spor og menneskeliv kan knyttes til ham.
Det er efteråret 1990, og Jerntæppet er næsten væk. Europa befinder sig i en slags choktilstand. Regimer falder, og folk bevæger sig over grænser, som tidligere var spærrede. Albanien, det mest lukkede land i verden, har afskaffet diktaturet, men endnu ikke fundet sin nye form. I Stockholm falder en mand ned fra Ersta-terrassen og dør. Han har et albansk pas på sig, men de albanske myndigheder nægter at kende til ham. Tre personer dukker op på ulykkesstedet. Den ene for at foretage en rutineundersøgelse og den anden på jagt efter en god historie. Den tredje har brug for et sted at sove. De opdager alle på hver deres måde, at sandheden om manden fra Albanien er kompliceret. Bagved ligger en historie om en sammensvejset gruppe, som var politisk aktiv i 1960’erne og siden begravede sin fortid, men beholdt sin loyalitet.MANDEN FRA ALBANIEN er en krimi og en spionroman i en usædvanligt vellykket blanding, og det er en roman om et forræderi, som langsomt og uundgåeligt afdækkes, da manden fra Albanien dukker op i Stockholm.
"Da jeg hørte, hvordan McAra var død, skulle jeg være taget af sted. Det indser jeg nu."Fortælleren i Robert Harris’ fængslende nye roman er professionel ghostwriter – kynisk og beregnende. Han er vant til at skrive om afdankede rockstjerner og de halvkendte og griber derfor chancen med kyshånd, da han bliver bedt om at ghostskrive Englands tidligere premierministers erindringer. Og det bliver bestemt ikke mindre attraktivt af, at han skal flyve fra den engelske vinter til Martha’s Vineyard i USA, hvor han på et afsidesliggende og meget luksuriøst feriested skal færdiggøre bogen. Men han indser hurtigt, at han har begået en stor fejl. Hans forgænger på projektet døde under mystiske omstændigheder, og eks-premierministeren viser sig at være en mand med hemmeligheder fra fortiden – hemmeligheder, der dukker op igen, og som kan dræbe.The Times har kaldt Robert Harris ’den bedste og absolut førende forfatter af den intelligente litterære spændingsroman’. The Ghost er hans mest overbevisende roman til dato.Pressen skrev:"Det er som at opleve en dramatiseret udgave af virkeligheden med en lille tvist, når man læser Robert Harris’ politiske thriller "Skyggen"." - Jyllands-Posten"Robert Harris’ sidste politiske thriller er fremragende skrevet, sindssyg spændende og sort som ind i det sen-moderne helvede, som hedder krigen mod terror ... en rigtig hæsblæsende ’pageturner’, som truer nattesøvn og husorden; ideligt elegant skrevet med rappe dialoger og skruede sidebemærkninger." - Politiken
Ved badeanstalten Helgoland findes en vinterbader brutalt myrdet.I Somalia bliver tre danske nødhjælpsarbejdere slået ihjel på deres hotel.Og i Københavns snefyldte gader er en ung kvinde på flugt for sit liv.Knogleeksperten Linnea Kirkegaard afslører en uhyggelig forbindelse på tværs af kontinenter, hvor kynisme og idealisme viser sig at være lige dødbringende.Det er stærkt underholdende at læse om moralske forestillinger i frit fald i Bødker og Bruuns ""Før døden lukker mine øjne.""Henrik Tjalve, Dagbladenes BureauFør døden lukker mine øjne er en gedigen politisk spændingsroman ... Bødker og Bruuns tematiske anliggende er der ikke meget tvivl om: De vil forsøge at forklare desperate tiltag som pirateri ud fra en større politisk og social sammenhæng. Samtidig problematiserer de forudsætninger og forestillinger, ud fra hvilke der ydes udviklingshjælp.Lars Ole Sauerberg, InformationBruun & Bødker leverer en solid spændingslagkage i flere blodige lag.Bo Tao Michaëlis, PolitikenDen ægte og gode krimivare får man til gengæld hos forfatterparret Bødker og Bruun med »Før døden lukker mine øjne«, deres anden bog om knogleeksperten Linnea Kirkegaard. I et sikkert sprog leverer de en sansemættet, højaktuel og rigtig spændende historie om nødhjælpsarbejde, våbenhandel, somaliske pirater og krigstraumer.Merete Reinholdt, BerlingskeDet er spænding på mange niveauer … Heftig handling og mange tråde, der spindes sammen i slutningen.Birte Strandby, MetroXpress
Fasandræberne er andet bind i Jussi Adler-Olsens populære og prisvindende serie om Afdeling Q. I 1987 findes et søskendepar brutalt myrdet i et sommerhus. Politiets efterforskning peger på, at morderen skal findes blandt en gruppe unge kostskoleelever, der kommer fra nogle af Danmarks mest velhavende familier. Men beviserne er ikke stærke nok, og sagen henlægges, indtil en af de mistænkte ti år senere tilstår, at han stod bag mordene. Dermed er sagen tilsyneladende opklaret.Mappen med sagens akter lander på skrivebordet foran Carl Mørck, der er leder af politiets Afdeling Q. Carl Mørck er overbevist om, at det må være en fejl, men da han alligevel begynder at grave lidt i materialet, opdager han, at noget er rivende galt. Sammen med sin assistent Assad begynder Carl Mørck at efterforske en sag, der trækker spor fra den usle posedame Kimmie til tre af landets mest magtfulde mænd, som leder desperat efter hende, fordi hun har en viden, der kan knuse dem. Klapjagten er begyndt!
af S.J. Watson
Minderne gør os til dem, vi er. Men hvad hvis du mistede alle dine erindringer, hver gang du lagde dig til at sove?Dit navn, din identitet, din baggrund og selv de mennesker, du holder af – det hele glemt og slettet fra din bevidsthed hver eneste nat. Og hvad hvis den eneste person, du stoler på, viser sig ikke at fortælle dig alt?Velkommen til Christines liv …Når Christine vågner om morgenen, husker hun ingenting og genkender ikke sin egen krop. Det, Christine ser i spejlet, er en midaldrende kvinde, og hun ved ikke, hvem manden i dobbeltsengen er. Hendes mand? Hun kigger på fotoet af de to og indser, at de må være et par. Men hun husker intet, og samtidig er hun helt afhængig af hans hjælp. En psykiater, dr. Nash, som hun åbenbart har set i al hemmelighed, kontakter hende og fortæller, at hun har været ude for en ulykke, og at hun skriver i en dagbog, som er gemt i hendes klædeskab. Den indeholder spor til hendes fortid og fremtid, men på første side står skrevet: Stol ikke på Ben! Hvad er der sket? Langsomt begynder Christine at stykke sit liv sammen, men skal starte forfra hver dag ... "... hamrende godt skrevet og godt fortalt, og selv om der ikke er ret megen vold og blod, så må det være en af de mest uhyggelige bøger på markedet lige nu." - Berlingske"Holder sin læser vågen til langt ud på natten." - Weekendavisen "... en isnende læseoplevelse" - Jyllands-Posten
En irakisk dreng stjæler en gammel lertavle fra et hemmeligt rum i kældrene under Nationalmuseet i Bagdad …Ved en demonstration til fordel for en historisk fredsaftale mellem Israel og palæstinenserne maser en snigmorder sig frem mod den israelske premierminister, men bliver skudt og dræbt af dennes livvagter. I hans hånd er der dog ingen pistol, blot en blodplettet besked …En række tilsyneladende tilfældige hævndrab følger på begge sider, og sindene er i kog. Washington tilkalder den berømte fredsforhandler Maggie Costello. Med et anstrengt parforhold og en gammel fejltagelse at råde bod på med sig i bagagen befinder Maggie sig pludselig i en umulig situation – især da hun opdager, at mordene er alt andet end tilfældige. De dræbte er nemlig arkæologer og historikere med kendskab til begravede hemmeligheder fra den fjerne fortid. Truet fra alle sider af voldelige ekstremister kastes Costello ud i et mysterium med rødder i Biblens sidste uløste gåde.Sandheden kan enten sætte en stopper for fjendtlighederne – eller antænde gnisten til den krig, der vil udløse den totale krig.
I Bagdad skydes en ung kvinde ned på åben gade. Hun er netop vendt hjem efter forgæves at have søgt asyl i Danmark. I København sætter mordet gang i en kæde af dramatiske begivenheder. På Nørrebro dræbes en ung mand ved en mordbrand. Opklaringsarbejdet fører politiet på sporet af et bandeopgør i Københavns Nordvestkvarter, mens efterretningstjenesten går i gang med at undersøge sagens irakiske vinkler. På Christiansborg får journalisten Tanja Krogshave et tip om embedsmisbrug. "Naboerne fra Bagdad" er en politisk spændingsroman.
Legendariske Lars Martin Johansson, der i sine velmagtsdage var chef for Rigskriminalpolitiet, er taget til Stockholm for at ordne nogle ærinder. På vej tilbage tager han en afstikker til Sveriges bedste pølsevogn. For hvem orker at køre på tom mave? Da Johansson vågner tre dage senere, ligger han på intensiv afdeling og har overlevet en blodprop i hjernen.Her hører han om et 25 år gammelt, uopklaret mord på en 9-årig pige. Johanssons politiinstinkter vækkes til live, og han indleder sin egen efterforskning fra sygesengen. Med hjælp både fra sin bedste ven og gamle kollega, Bo Jarnebring, Matilda fra den private hjemmepleje og Max, et russisk børnehjemsbarn i 100-kilosklassen, er Johansson fast besluttet på, at retfærdigheden skal ske fyldest. Han aner, at det kan blive hans sidste sag.Leif GW Perssons uforlignelige stil, særlige stemme og sorte humor, kombineret med en fascinerende efterforskning af en mordsag fra 1985, gør “Den døende detektiv” til et sandt mesterværk.Kære krimilæsere: Gå ikke glip af ”Den døende detektiv”. Den hører til blandt de hidtil absolut allerbedste i genren i år, og har man ikke læst de tidligere Persson-romaner, kan man se en gylden sommer i møde med mange timers underholdning i topklasse.Kristeligt DagbladLæseren beværtes på det mest overdådige med en fireogtyve karats mordgåde ... bon appetit!WeekendavisenFænomenalt fremragende.PolitikenLæs bogen for den sydende sarkasme, humoren og portrættet af den døende detektiv og hans ømme, nærmest smukke relation til venner og familie - og måske for at få skærpet syn på moral og hævn, også i politiets rækker.Fyns AmtsavisDen helt tungtvejende grund til, at man skal tage at læse "Den døende detektiv" er Perssons fremragende sprog og den knastørre karakteristiske humor.BørsenDet er en fremragende bog (…) som skarpt, muntert, fantasifuldt og kritisk overfor slendrian og fordomme udfolder både opklaring og dilemma.FolketidendeEn sært fascinerende, dobbeltbundet historie, som det vitterligt er svært at lægge fra sig ... Leif GW Persson er ganske enkelt en oase.Jyllands-Posten"Den døende detektiv" rager op som et fyrtårn blandt krimier, blændende, original, sarkastisk, humoristisk. Den er intet mindre end fantastisk læsning.Litteratursiden.dk
Vinden hviner over Gotland, da Visbys nye kongrescenter indvies under stor festivitas. Festarrangøren Viktor Algård står for det storstilede arrangement, men det bliver hans sidste fest. Dagen derpå bliver han fundet død. Politiinspektør Anders Knutas har flere mulige mistænkte. En forsmået konkurrent, den introverte landmand, en tidligere voldsdømt eller den hemmelige elskerinde, hvem har de vægtigste motiver for at begå drab? Tv-journalisten Johan Berg må trække i egne tråde for at opklare sagen, og hans hustru Emma ender i handlingens centrum med livet på spil. Den mørke engel er en fængslende psykologisk krimi og en skildring af de fatale konsekvenser, et forfejlet forældreskab kan føre til. Den mørke engel har solgt mere end 250.000 eksemplarer i Sverige allerede.
Danske Kari bor med sin maltesiske mand, Salvu, på øen Gozo i den maltesiske skærgård. Efter fem års ægteskab er det begyndt at knirke, ikke mindst fordi børnene lader vente på sig. Den dag den varme ørkenvind, Sciroccoen, blæser ind over middelhavsøen, bliver livet på øen brat forandret. En eksplosion slår to mennesker ihjel, og en fremmed ankommer til øen. Han vækker følelser hos Kari, som hun helst vil undertrykke. Hun hvirvles ind i begivenheder uden for sin kontrol, og mord, kærlighed og familiebånd blandes i en farlig cocktail, der tvinger Kari ud i sit livs valg.
»Denne bog minder om Da Vinci Mysteriet - blot med fysik i stedet for billedkunst.«- New York TimesEn forrygende krimi om jagten på en Einstein-teori, ingen troede fandtes, men som ikke desto mindre kan ændre verden for altid.Mark Alperts debut er en af årets mest skarpladte bøger; Alpert formår at sammenflette videnskab, fysik, historie og politik til en besnærende cocktail og krydre det hele med et hæsblæsende tempo. Alt sammen gør denne bog til en enestående page-turner.Den midaldrende fysiklærer på Columbia University, David Swift, bliver kaldt til hospitalet for at besøge sin læremester, som har været udsat for brutal tortur af en ukendt gerningsmand. Lige inden han dør, når den gamle mand at hviske en kryptisk besked, bl.a. indeholdende ordene »Einheitliche Feldtheorie«. Teorien om alting. Teorien der kan udslette Verden. Det var Einsteins mål i livet at finde frem til en komplet forenet teori - nogle ligninger som forklarer alle fysikkens kræfter. Einstein døde inden han nåede sit mål. Eller gjorde han?Få timer efter at have hørt sin læremesters sidste ord, må David løbe for livet - på flugt fra en lejemorder så vel som FBI. Han hvirvles ind i en hæsblæsende jagt på sandheden om Einsteins teori - og dens konsekvenser. Super underholdende og top spændende!